สวัสดีคะ อยากขอคำแนะนำหน่อยคะ พอดีประจำเดือนมานานกว่า 10 วัน แล้ว ไปพบ ให้ยาปรับฮอโมนมากินคู่กับ ยาคุม กำเนิด บอกว่า ทำให้ ประจำเดือนหยุด แต่นี่ ทานมาแล้ว อาทิตย์หกว่า ประจำเดือนยังไม่หยุดเลยคะ
สวัสดีค่ะ ประจำเดือนมามาก คือ ภาวะที่มีเลือดประจำเดือนไหลออกมามากหรือนานจนเกินไป จัดเป็นภาวะที่ไม่ปกติ อาจเกิดได้จาก-มีเนื้องอกมดลูก-มีติ่งเนื้อที่ปากมดลูก-มีการติดเชื้ออักเสบของอวัยวะสืบพันธุ์ ได้แก่ ภาวะอักเสบหรือติดเชื้อของอวัยวะภายในอุ้งเชิงกราน ซึ่งอาจเกิดจากโรคติดต่อทางเพศสัมพันธ์-การทำงานของไทรอยด์ผิดปกติ-ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) ซึ่งพบได้ในภาวะการใช้ยาคุมกำเนิดที่ไม่ถูกต้องและการรับประทานยาหรืออาหารบางชนิดที่อาจมีฮอร์โมนเพศหญิงผสมอยู่แนะนำต้องหาสาเหตุก่อนค่ะว่าทำไมจึงมีประจำเดือนมามาก แล้วรักษาตามสาเหตุนั้นๆ ถ้ามีการติดเชื้อจำเป็นต้องได้รับยาฆ่าเชื้อแบบฉีดหรือกิน ถ้าเกิดจากติ่งเนื้อหรือเนื้องอกมดลูก อาจจะต้องดูขนาดและลักษณะของก้อนเนื้องอกว่ามีข้อบ่งชี้ในการผ่าตัดหรือไม่ กรณีเป็นก้อนเนื้องอกที่มีขนาดเล็กแพทย์อาจให้ยาคุมกำเนิดในช่วงแรกเพื่อลดอาการของเลือดออกมาผิดปกติก่อนดังนั้นหากรับประทานยาครบตามที่แพทย์สั่งแล้วยังมีเลือดออกจากช่องคลอดไม่หยุด จนซีด เพลีย ปวดหน่วงท้องน้อยมาก ควรกลับไปพบสูตินรีแพทย์ที่รักษาอีกครั้งแล้วแจ้งให้ทราบ อาจต้องมีการหาสาเหตุอื่นๆที่เป็นไปได้ต่อไป หรือถ้าเลือดออกมากไม่หยุดจริงๆจนมีภาวะช็อกหรือหัวใจเต้นเร็วจากการเสียเลือดอาจเป็นข้อบ่งชี้ในการขูดมดลูกเพื่อหยุดเลือดค่ะการดูแลตัวเองเบื้องต้น ใช้ยาตามที่แพทย์สั่งไม่เท่านั้น ไม่ซื้อยาปรับฮอร์โมนใดๆมารับประทานเอง งดการมีเพศสัมพันธ์